Μείναμε πολύ ευχαριστημένες από τη διαμονή μας στο Αρμονία Studios! Η Βιβή ήταν άμεσα διαθέσιμη και πρόθυμη να μας βοηθήσει με όμορφες προτάσεις και ιδέες για το τι μπορούμε να κάνουμε κατά τη διάρκεια της διαμονής μας στο νησί. Το κατάλυμα ήταν πολύ ευρύχωρο, με πλήρως εξοπλισμένη κουζίνα για πρωινό ή γεύμα στο δωμάτιο και ωραία θέα. Η τοποθεσία είναι ιδανική, με εύκολο πάρκινγκ, λίγα μόλις λεπτά με τα πόδια από το εμπορικό στενό της Απολλωνίας, και περίπου 10 λεπτά από τις περισσότερες παραλίες και σημεία ενδιαφέροντος (Αρτεμώνας, Κάστρο, Πουλάτη, Πλατύς Γιαλός κλπ.). Το προτείνουμε σίγουρα σε όποιον επιλέξει να μείνει στην Απολλωνία.